−0
−0 (negatiivinen nolla tai miinusnolla) on joissakin yhteyksissä käytettävä esitys nollalle. Luku 0 ei matemaattisessa mielessä ole positiivinen tai negatiivinen luku, mutta tietyissä tilanteissa nollankin yhteydessä etumerkkejä käytetään.
−0
Tietokoneohjelmoinnissa IEEE 754 -liukulukustandardissa negatiivinen nolla kuvataan binääriluvulla, jonka etumerkkibitti on yksi ja kaikki muut bitit nollia. Tietotekniikassa negatiivista nollaa käytetään joskus esimerkiksi tilanteissa, jossa nollaa pienempi luku pyöristetään nollaksi, tai jos laskennan yhteydessä tapahtuu aritmeettinen alivuoto.